open-index/open-wikipedia-markdown huggingface dataset:
Whitney Houston Live: Her Greatest Performances

**Whitney Houston Live: Her Greatest Performances** (בעברית: **ויטני יוסטון לייב: ההופעות הטובות ביותר שלה**) הוא אלבום הופעה חיה של הזמרת ויטני יוסטון אשר יצא לאחר מותה של הזמרת בתאריך ה-10 בנובמבר 2014 על ידי חברת הבת של סוני מיוזיק: Legacy Recordings. האלבום מכיל אוסף של הופעות חיות מכל הקריירה של הזמרת.

האלבום מחולק לשני חלקים כאשר החלק הראשון הוא תקליטור המכיל את כל הביצועים באודיו והחלק השני הוא DVD המגיל את ההופעות עצמן.

## הצלחה מסחרית
האלבום הגיע למקום ה-19 בארצות הברית ומכר בשבוע הראשון ליציאתו 22 אלף עותקים. בנוסף הוא גם דורג במקום הראשון במצעד אלבומי ה-R&B ובמקום השני במצעד אלבומי ה-R&B וההיפ-הופ. נכון להיום 30% ממכירות האלבום הם מכירות דיגיטליות מה שהפך את האלבום הראשון של יוסטון להגיע להישג זה. ב-2015 האלבום נכנס מחדש למצעד האמריקאי למקום ה-184.

## ביקורות
עם שחרורו האלבום זכה לביקורות חיוביות רבות ולשבחים. ג'ים פרבר מאתר NYDAILYNEWS העניק לאלבום ציון של 5 כוכבים מתוך 5. עיתון "Buffalo News" גם העניק ציון גבוה לאלבום כאשר נתן לו ציון של 4 כוכבים מתוך 5. אתר "AllMusic" העניק לאלבום ציון של 3 וחצי כוכבים מתוך 5 ועיתון "Newsday" נתן לאלבום את הציון "A".

## רשימת רצועות

## קישורים חיצוניים

## הערות שוליים

קטגוריה:אלבומי ויטני יוסטון
קטגוריה:אלבומי הופעה שהתפרסמו לאחר מות מבצעיהם
קטגוריה:אלבומי הופעה באנגלית
דרו לנהאם

**ג'וזף דרו לנהאם** (באנגלית: **Joseph Drew Lanham**; נולד בינואר 1965) הוא סופר, משורר וביולוג אפריקני-אמריקני.

## ביוגרפיה

דרו לנהאם גדל באדג'פילד, קרוליינה הדרומית ולמד זואולוגיה ואקולוגיה באוניברסיטת קלמסון, שם סיים דוקטורט בשנת 1997 ושם הוא מכהן כפרופסור. הוא חבר דירקטוריון בכמה ארגוני שימור הסביבה, בהם איגוד חיות הבר של דרום קרוליינה, אודובון דרום קרוליינה, קרן אלדו לאופולד, BirdNote וארגון הצפרות האמריקני, וכן חבר מועצה מייעץ באגודה לחינוך סביבתי בצפון אמריקה. בשנת 2019 הוענק לו פרס דן לופקין של אגודת אודובון הלאומית למנהיגות סביבתית, פרס הניתן כהכרה ב"אנשים שהקדישו את כל חייהם לסביבה".

בשנת 2013 כתב לנהאם קטע למגזין "אוריון" תחת הכותרת "תשעה כללים לצופה הציפורים השחור", תוך הפניית תשומת לב למיעוט הצפרים השחורים בקרב אנשי הטבע. היצירה הקצרה העניקה השראה למפיק ארי דניאל ויוצרת הווידאו אמנדה קובלסקי ליצירת סרט קצר הנושא אותה כותרת, סרט שהפך ויראלי במדיה החברתית. בשנת 2016 כתב את "להיות צפר שחור." (*Birding While Black*) בשנת 2017 פרסם ספר זיכרונות עטור פרסים תחת הכותרת "המקום הביתי: זיכרונות מפרשת אהבתו של שחור לטבע". לנהאם הופיע בפרק 7 בסדרת הטלוויזיה *Birds of North America* שהופקה בשנת 2019 והוגשה על ידי ג'ייסון וארד.

## קישורים חיצוניים
* 

## הערות שוליים

קטגוריה:סופרים אפרו-אמריקאים
קטגוריה:ביולוגים אמריקאים
קטגוריה:משוררים אפרו-אמריקאים
קטגוריה:בוגרי אוניברסיטת קלמסון
קטגוריה:אמריקאים שנולדו ב-1965
Don't Know What to Do

"**Don't Know What to Do**" (בעברית: "**לא יודעת מה לעשות**") הוא שיר שהוקלט על ידי להקת בנות הקיי-פופ הדרום קוריאנית בלאקפינק, מתוך המיני-אלבום השלישי שלה, *[[Kill This Love]]*. השיר יצא לאור ב-5 באפריל 2019, על ידי חברות התקליטים אינטרסקופ רקורדס ו-YG אנטרטיינמנט, ביחד עם שאר שירי המיני-אלבום.

השיר הגיע למקום הרביעי במצעד שירי העולם הדיגיטליים.

## רקע וכתיבה
השיר נכתב על ידי ג'יסו, ג'ני, טדי פארק וסיאו וונג'ין והופק על ידי טדי פארק גם כן. פארק עבר עם בלאקפינק על להיטיה הגדולים ביותר, כדוגמת "Ddu-Du Ddu-Du" שיצא בשנת 2018, "Kill This Love" שיצא בשנת 2019, ו-"How You Like That" שיצא בשנת 2020.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-100 מיליון השמעות.

## הצלחה
למרות שלא יצא כסינגל, זכה השיר להצלחה רבה ברחבי העולם. במצעד 100 השירים החמים של קוריאה הדרומית הגיע למקום התשיעי. במצעד ה-Gaon של המדינה, הגיע למקום ה-38. במצעד השירים של מלזיה הגיע למקום השני, תוך שבמצעד השירים של ניו זילנד הגיע למקום ה-11.

גם במצעדי הבילבורד זכה השיר להצלחה, כאשר הגיע למקום הרביעי במצעד שירי העולם הדיגיטליים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי בלאקפינק
קטגוריה:שירים באנגלית
קטגוריה:שירים בקוריאנית
קטגוריה:שירים שנכתבו על ידי בריאן לי
קטגוריה:שירים שנכתבו על ידי טדי פארק
קטגוריה:שירים שהופקו על ידי טדי פארק
I Wish You Love: More from The Bodyguard

**I Wish You Love: More from The Bodyguard** (**מאחלת לך אהבה: עוד משומר הראש**) הוא אלבום פסקול של הזמרת ויטני יוסטון אשר יצא לאחר מותה בתאריך 17 בנובמבר 2017 על ידי Legacy Recordings. האלבום הוא למעשה הוצאה מחודשת לאלבום הפסקול המצליח The Bodyguard לציון 25 שנים מיציאתו, בו לקחה חלק נרחב יוסטון עצמה.

הפסקול היה מיועד לסרט "שומר הראש" בו כיכבה יוסטון עצמה.

## רקע
האלבום האו הוצאה מחודשת לפסקול של הסרט שומר הראש אשר יצא 25 שנים קודם לכן. האלבום מכיל את השירים אותם ביצעה יוסטון לפסקול בשילוב של גרסאות לייב וגרסאות רמיקס לשירים אלו. על מנת לקדם את האלבום ביצעה הזמרת כריסטינה אגילרה מספר שירים מתוך האלבום בטקס פרסי המוזיקה האמריקאית.

## הצלחה מסחרית
לאחר הופעתה של הזמרת כריסטינה אגילרה בטקס פרסי המוזיקה האמריקאית האלבום מכר 6,000 עותקים ובכך נכנס למקום ה-165 במצעד האמריקאי הרשמי, למקום ה-65 במצעד המכירות הנקיות האמריקאי, למקום ה-9 במצעד אלבומי הפסקול האמריקאי ולמקום ה-22 במצעד אלבומי ה-R&B. בבלגיה האלבום הגיע למקום ה-133.

## רשימת רצועות

## קישורים חיצוניים

## הערות שוליים

קטגוריה:פסקולים מ-2017
קטגוריה:אלבומי ויטני יוסטון
קטגוריה:אלבומי הוצאה מחודשת
קטגוריה:פסקולי סרטים
קטגוריה:אלבומים שהתפרסמו לאחר מות מבצעיהם
קטגוריה:פסקולים באנגלית
שירי דרך

**שירי דרך** הוא אלבום אוסף שאיגד שירים בולטים שהקליט הזמר אריק איינשטיין במהלך הקריירה שלו. האלבום הופק על ידי חברת פונוקול ויצא לאור בשנת 2009.

## רשימת רצועות

## קישורים חיצוניים
*האלבום באתר "דיסק סנטר"

## הערות שוליים

קטגוריה:אלבומי אריק איינשטיין
קטגוריה:אלבומי חברת פונוקול
וידאוגרפיה של בלאקפינק

ה של להקת בנות הקיי-פופ הדרום קוריאנית בלאקפינק, מונה בתוכה כשנים עשר וידאו קליפים, חמישה אוספי וידאו וארבעה סיבובי הופעות שיצאו על גבי קלטות וידאו.

## הישגים ושיאים
הלהקה הוציאה את "Kill This Love", שבפחות מ-24 שעות, צבר למעלה מ-56.7 מיליון צפיות, מה שהופך אותו לקליפ הראשון בהיסטוריה של עולם המוזיקה שהצליח לעשות זאת. כמה שבועות לאחר מכן, שברה את השיא הזמרת-יוצרת האמריקאית טיילור סוויפט, שהצליחה לצבור עם שירה "", למעלה מ-65.2 מיליון צפיות בפחות מ-24 שעות. כמו כן, הוציאה בלאקפינק את השיר "Ddu-Du Ddu-Du", שהקליפ שלו בפחות מ-24 שעות, צבר למעלה מ-36.2 מיליון צפיות. מה שהופך אותו לקליפ השני בהיסטוריה של עולם המוזיקה שהצליח לעשות זאת ולקליפ הראשון של להקה שהצליח לעשות זאת.

בשנת 2020, הוציאה הלהקה את "How You Like That". הווידאו קליפ הרשמי של השיר עלה לערוץ היוטיוב הרשמי שלה בשידור חי ב-26 ביוני 2020. במהלך השידור החי, צפו בקליפ למעלה מ-1.6 מיליון אנשים ובכך שברה הלהקה את שיא כל הזמנים לפרימיירה המצליחה ביותר בכל הזמנים ביוטיוב. השיא היה שייך ל-BTS ושירם "On". תוך שניות ספורות, צבר הקליפ מיליוני צפיות ומונה הלייקים שלו עמד על למעלה ממיליון לייקים. בפרק זמן של שש שעות, הצליח הקליפ לצבור 27,383,924 צפיות. כעבור שש שעות נוספות, מונה הצפיות שלו עמד על כ-52,468,558 צפיות בסך הכול. כעבור 15 שעות ו-8 דקות חצה הקליפ את רף ה-60 מיליון צפיות ובכך שבר את שיא כל הזמנים לקליפ המהיר ביותר שהצליח לעשות זאת, כשהקודם לכך היה "Boy with Love" של BTS והלסי. הקליפ הוא הקליפ הנצפה ביותר בכל הזמנים ב-24 שעות, כשהקודם לכך היה "Boy with Love", שצבר 60,119,890 צפיות ב-24 שעות. 23 שעות אחרי צאתו של הקליפ, מונה הצפיות שלו מנה כ-81,026,891 צפיות, מה שהופך אותו לסרטון הראשון בכל הזמנים שהצליח לחצות את רף ה-80 מיליון צפיות בפחות מ-24 שעות. כאשר חלפו ה-24 שעות, פורסם כי סך הצפיות שהקליפ צבר הוא 82,377,522. מעבר להצלחה של הקליפ עצמו, נרשמו למעלה מ-1.2 מיליון אנשים לערוץ היוטיוב של בלאקפינק בפחות מיממה, בסמוך לצאתו. בעקבות כך, הפכה ללהקה עם המספר המנויים הגבוה ביותר ביוטיוב.

## סרטונים

## DVD ובלו ריי

## הוצאות אחרות

## ראו גם
* דיסקוגרפיה של בלאקפינק
* פרסים ומועמדויות של בלאקפינק
* סיבובי הופעות של בלאקפינק

## הערות שוליים

קטגוריה:בלאקפינק
בלאקפינק
שיר שחלמתי

**שיר שחלמתי** הוא מארז תקליטורים (אנתולוגיה) של הזמר אריק איינשטיין, שיצא בשנת 2018 בעקבות קמפיין גיוס המונים (הדסטארט) מוצלח שערכה חברת פונוקול.

ב-2018 לאחר שתקליטי המאסטר המקוריים נמצאו במרתפי החברה, הוציאה פונוקול מחדש את 15 מאלבומיו של אריק איינשטיין שיצאו בין השנים 1969–1978 במקור בחברת פונודור (כיום פונוקול), וזאת לאחר עבודת עריכה דיגיטלית (רימאסטרינג) מקיפה לכל האלבומי מאסטר שהביאה את השירים לאיכות גבוהה ישירות מהסלילים המקוריים עליהם הוקלט קולו של איינשטיין באולפני הקלטה. את סדרת האלבומים שיצאו במארז חגיגי שנקרא "שיר שחלמתי" ליווה אלבום אוסף שנקרא "ועוד לא אמרתי הכל" אותו ערך יואב קוטנר וכולל 21 הקלטות נדירות שלוקטו במהלך עבודת עריכת המארז, כך שחלק מהשירים יצאו במקור בתקליטונים ולא נכללו באלבומי האולפן וחלקם אף לא פורסמו מעולם.

שם האלבום ("שיר שחלמתי") נלקח מתוך המילים בשיר "פראג" : "**...שיר שחלמתי על פראג – שם השחר עוד יבקע...**"

## תכולת המארז
האלבומים הכלולים במארז לפי סדר כרונולוגי:
# **[[פוזי]]**, 1969
# **[[שבלול (אלבום)|שבלול]]** (עם שלום חנוך), 1970 - כולל בונוסים: השירים "אבשלום", "אל תוותרי עליי", "אני שר" ו"למה לי לקחת ללב"
# **[[פלסטלינה (אלבום)|פלסטלינה]]** (עם שלום חנוך), 1970
# **[[שירי ילדים (אלבום)|שירי ילדים]]** (עם רוב הקסלי), 1971
# **[[בדשא אצל אביגדור]]** (עם מיקי גבריאלוב), 1971
# **[[יסמין (אלבום)|יסמין]]**, 1972
# **[[ארץ ישראל הישנה והטובה (אלבום)|ארץ ישראל הישנה והטובה]]**, 1973
# **[[סע לאט (אלבום)|סע לאט]]** (עם מיקי גבריאלוב), 1974
# **[[שירים (אלבום)|שירים]]**, 1975
# **[[האהבה פנים רבות לה]]** (עם יוני רכטר), 1976
# **[[ילדים (אלבום)|ילדים]]** (עם שם טוב לוי), 1976
# **[[ארץ ישראל הישנה והטובה חלק ב']]** (עם אבנר קנר), 1976
# **[[אנשים אוהבים לשיר]]** (אלבום הופעה חיה), 1977 - כולל בונוס למהדורת 2018: "אנשים אוהבים להתגלח" - פרסומת לסכין גילוח "דיפלומט"
# **[[ארץ ישראל הישנה והטובה חלק ג']]** (עם אבנר קנר), 1977
# **[[ילדודס (אלבום)|ילדודס]]**, 1978 - כולל בונוס למהדורת 2018: השיר "גמד"
# **[[ועוד לא אמרתי הכל]]** (הקלטות נדירות), 2018

## קישורים חיצוניים

*
*
*
*
*המארז "שיר שחלמתי" באתר Discogs

קטגוריה:אלבומי אריק איינשטיין
קטגוריה:אלבומי חברת פונוקול
קטגוריה:אלבומי אוסף שהתפרסמו לאחר מות מבצעיהם
Alien (שיר של דניס לויד)

**Alien** (בעברית: **חייזר**) הוא סינגל שהוקלט על ידי הזמר-יוצר הישראלי דניס לויד. השיר יצא לאור ב-12 ביוני 2020, על ידי חברת התקליטים אריסטה רקורדס, כסינגל המוביל מתוך אלבום הבכורה שלו, *[[Some Days]]*.

## רקע וכתיבה
ב-30 במאי 2020, כשבועיים לפני צאת השיר, הכריז לויד על צאת השיר ברשתות החברתיות. ב-11 ביוני, יום לפני צאת השיר, הושמע השיר בבכורה בתוכניתה של דלית רצ'שטר בגלגלצ במהלך שידור המצעד השבועי, תוך שנכנס לפלייליסט של התחנה. השיר נכתב על ידי דניס לויד, בשיתוף תום ברנס, פיט קלהר, בן קון וניק אטקינסון, והופק על ידי לויד. השיר הוא בסגנון ה-R&B האלטרנטיבי.

## וידאו קליפ
הווידאו קליפ הנלווה של השיר הועלה לערוץ היוטיוב של לויד ב-17 ביוני 2020, כחמישה ימים לאחר צאת הסינגל. הקליפ הוא מונפש. נכון ליוני 2020, מונה הצפיות של הקליפ עומד על כ-500 אלף צפיות.

## הצלחה
כבר שיצא, זכה השיר להצלחה רבה תוך שהתברג במקום השלישי במצעד שירי הספוטיפיי הישראלי וצבר למעלה מ-107 אלף צפיות בישראל. נכון ליוני 2020, הצליח לצבור השיר למעלה מ-2 מיליון השמעות בכל העולם. כמו כן, הופיע השיר לראשונה במקום הראשון במצעד השבועי של מדיה פורסט.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דניס לויד
קטגוריה:שירים באנגלית
קטגוריה:שירי R&B
קטגוריה:סינגלים בהוצאת אריסטה רקורדס
מסדר הדקלים של האקדמאים

**מסדר הדקלים של האקדמאים** (בצרפתית: **Ordre des Palmes académiques**) הוא עיטור של הרפובליקה הצרפתית הניתן כיום לאקדמאים מצטיינים, או עבור תרומה משמעותית לאוניברסיטאות, חינוך או מדע. המסדר הוקם על ידי הקיסר נפוליאון בשנת 1808. מתכונתו הנוכחית של המסדר נקבעה ב-1955 על ידי נשיא צרפת רנה קוטי.

העיטור של המסדר הוא זוג ענפי דקל מוצלבים מאמייל סגול תלויים על סרט סגול.

## דרגות העיטור
לעיטור שלוש דרגות:

100px מפקד  (Commandeur).

100px קצין (Officier).

100px אביר (Chevalier).

## בין מקבלי העיטור
* אדואר ויניירון - מפקד
* פרדיננד פוש - מפקד
* לאופולד סדאר סנגור - מפקד
* ד״ר מנחם מאיר (איש חינוך) - אביר 1996 
* מאסנאטה מוהאטו סיסו, מלכת לסוטו - מפקדת, 2018
* אלבר השני, נסיך מונקו - מפקד, 2009
* סנדרה קלניאטה - מפקדת, 2002
* קלוד לוי-שטראוס - מפקד
* מרסל פניול - מפקד
* איתמר רבינוביץ - מפקד
* מריאמה הימה - מפקדת
* דניאל זייפמן - מפקד, 2022
* מנחם בנית - קצין
* ירמיהו יובל - קצין
* ג'וואד טבאטבאי - אביר
* רוזלין היגינס - אביר, 1988
* ראובן מירן - אביר, 2003
* שי זנגלי - אביר, 2016
* אנרי רוסו

## קישורים חיצוניים

* האתר של עמיתי המסדר 

קטגוריה:אותות ועיטורים אזרחיים
קטגוריה:צרפת: עיטורים
קטגוריה:אקדמיה
אלכסיי בורקוב

**אלכסיי יורייביץ' בורקוב** (ברוסית: **Алексей Юрьевич Бурков**; נולד בשנת 1990) הוא מתכנת והאקר רוסי, שהורשע בארצות הברית ונידון לתשע שנות מאסר.

## ביוגרפיה
אלכסיי בורקוב גדל בסנקט פטרבורג ועבד כמתכנת פרילנסר בתחום אבטחת מידע, תכנות, ומסדי נתונים. בורקוב עוכב בנתב"ג ב-13 בדצמבר 2015 לבקשת ארצות הברית במהלך ביקורת הדרכונים בעת עזיבתו את ישראל. בורקוב שהה כארבע שנים בבתי הכלא בישראל. בקשות להסגרתו נשלחו על ידי רוסיה וגם ארצות הברית.

על פי דיווחי התקשורת בישראל, רוסיה עשתה את מרב המאמצים למנוע את הסגרתו של בורקוב לאמריקה. מוסקבה הציעה חילופי אסירים: הסגרה של בורקוב לרוסיה תמורת שחרורה של נעמה יששכר, אזרחית ישראל וארצות הברית, שנידונה במקור ל-7.5 שנים בבית משפט ברוסיה, אך זכתה לחנינה מוקדמת מנשיא רוסיה ולדימיר פוטין.

ב-30 באוקטובר 2019 חתם שר המשפטים הישראלי אמיר אוחנה על החלטה להסגרת בורקוב לארצות הברית עורכי דינו ניסו לערער על ההסגרה לארצות הברית, אולם ב-10 בנובמבר 2019 דחה בג"ץ את בקשת בורקוב שלא להסגיר אותו לארצות הברית. ב-12 בנובמבר הוסגר ועם נחיתתו הופיע בדיון בבית המשפט במחוז המזרחי בווירג'יניה.

מחלקת המשפטים האמריקנית האשימה את בורקוב בחמישה סעיפי אישום פליליים בגין הונאה, קנוניה, גנבת זהות והלבנת הון. הוא מואשם כי ניהל את אתר "Cardplanet" שמכר מספרי חיוב וכרטיסי אשראי, שרבים מהם שייכים לאזרחים אמריקאים. נתונים אלה, על פי מסמכי בית המשפט, נגנבו, בעיקר כתוצאה מחדירה למחשבים. הפרקליטות סבורה שבורקוב מכר 150 אלף מספרי כרטיסי אשראי גנובים במחירים שנעו בין 2.6 ל-60 דולר למידע. כתוצאה מכך, רמאים שניצלו את הנתונים הללו ביצעו רכישות לא חוקיות בשווי של יותר מעשרים מיליון דולר.

בורקוב הודה באשמה בשניים מתוך חמישה סעיפי אישום: הונאה עם מכשירי גישה, כמו גם קנוניה לביצוע הונאה, גנבת מידע אישי, חדירה למערכות מחשב והלבנת הון. גזר הדין הוכרז בבית משפט בווירג'יניה בסוף יוני 2020 והוא נידון ל-9 שנות מאסר. בעבר תוכנן גזר הדין ל-8 במאי, ברם, בבתי משפט רבים, מועדי הדיונים ומתן פסיקות הדין התעכבו בשל מגפת הקורונה.

בספטמבר 2021, כלי תקשורת ברוסיה טענו כי בורקוב גורש מארצות הברית לרוסיה וכי הוא נעצר במוסקבה על ידי משטרת רוסיה.

## קישורים חיצוניים
* 
* 

* 
* 
* 


## הערות שוליים

קטגוריה:מתכנתים רוסים
קטגוריה:מורשעים בדין בארצות הברית
קטגוריה:האקרים
קטגוריה:רוסים שנולדו ב-1990
Baila Baila Baila

**Baila Baila Baila** (בעברית: **ביילה ביילה ביילה**) הוא סינגל שהוקלט על ידי הזמר הפורטוריקני אוזונה, כסינגל ראשון מתוך האלבום, Nibiru. השיר יצא לאור ב-5 בינואר 2019, על ידי חברת התקליטים סוני מיוזיק לטינית, VP רקורדס ו-Dimelo VI, כסינגל מתוך האלבום.

## וידאו קליפ
הווידאו קליפ הרשמי של השיר פורסם ב-5 בינואר 2019, הועלה לערוץ היוטיוב של אוזונה.

נכון ליוני 2020, מונה הצפיות של הקליפ עומד על למעלה מ-181 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אוזונה
קטגוריה:שירי דדי יאנקי
קטגוריה:שירי ג'יי באלווין
קטגוריה:שירים בספרדית
Past Life

**Past Life** (בעברית: **חיים קודמים**) הוא סינגל שהוקלט על ידי הזמר האמריקאי טרבור דניאל, ביחד עם הזמרת-יוצרת האמריקאית סלינה גומז, מתוך אלבום הבכורה שלו, *[[Nicotine]]* השיר יצא לאור ב-6 במרץ 2020, על ידי חברות התקליטים אינטרסקופ רקורדס וטוד מאסקאוויטש, כסינגל השני מתוך האלבום.

השיר הגיע למקום החמישי במצעד הסינגלים החמים של ניו זילנד.

## וידאו קליפ
האודיו הרשמי של השיר פורסם ב-26 ביוני 2020, הועלה לערוץ היוטיוב של חברת ההקלטות דניאל. הווידאו קליפ הרשמי לשיר יצא לאור ב-14 ביולי ובוים על ידי המפיקים הישראליים וניה הימן וגל מוגיה. הקליפ פורסם בשידור חי וזכה להצלחה רבה כאשר צבר למעלה מ-33 מיליון צפיות.

## הצלחה מסחרית
במצעד הבילבורד הוט 100, השיר הופיע לראשונה במקום ה-77 והפך לשני של דניאל במצעד. השיר נכנס גם למצעדים של קנדה הוט 100 והונגריה והגיע בשיאו למקומות ה-68 וה-38 בהתאמה. במצעד הסינגלים של ליטא זכה להצלחה מתונה כאשר הגיע בשיאו למקום ה-88.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי סלינה גומז
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על דכדוך
קטגוריה:שירים על כאב לב
Whitney: The Greatest Hits

**Whitney: The Greatest Hits** (בעברית: **ויטני: אוסף הלהיטים**) הוא אלבום אוסף של הזמרת ויטני יוסטון אשר יצא ב-16 במאי 2000. האלבום מחולק לשני דיסקים כאשר הדיסק הראשון מכיל בלדות ואילו הדיסק השני מכיל שירי אפ-טמפו ורמיקסים. כולם הם להיטים ושירים בולטים של יוסטון מכל הקריירה שלה כמו "I Will Always Love You", "I Have Nothing", "One Moment in Time", "My Love Is Your Love", "It's Not Right but It's Okay", "Step by Step" וכולי.

האלבום כלל 3 שירים חדשים:
"Could I Have This Kiss Forever", דואט עם הזמר אנריקה איגלסיאס, "Same Script, Different Cast", דואט עם הזמרת דבורה קוס ו-"Fine". כולם יצאו כסינגלים מהאלבום ביחד עם השיר "If I Told You That", שיצא בגרסה מחודשת כדואט עם הזמר ג'ורג' מייקל.

## רקע
האלבום פותח במשך כמה שנים. עוד בשנת 1995 מגזין בילבורד הודיע כי יוסטון צפויה להוציא אלבום אוסף אשר צפוי לצאת באוקטובר אותה שנה. בשנת 1996 בילבורד שוב הצהירו שהאלבום צפוי לצאת בסתיו אותה שנה.

בשנת 1997 שוב דובר על יציאתו של האלבום אך הפעם גם יוסטון עצמה דיברה על האלבום וציינה כי היא עובדת עליו עם קלייב דייב ושהמטרה שלהם הוא לעשות את אלבום הלהיטים הכי גדול שלה עד כה.

## ביקורת והצלחה
עם יציאתו, האלבום זכה להצלחה רבה ולביקורות חיוביות אם כי חלק מהמבקרים מתחו ביקורת על הרמיקסים שבדיסק השני. מבחינה מסחרית האלבום זכה להצלחה רבה כאשר דורג במקום ה-2 באירופה, במקום ה-5 בארצות הברית, במקום ה-3 באוסטרליה וביפן, במקום ה-4 בקנדה ובמקום ה-9 בניו זילנד.

בארצות הברית הוא מכר 2.5 מיליון עותקים נקיים אך מפני שהוא הגיל שני דיסקים הוא זוכה במעמד של 5 פלטינות. גם בבריטניה האלבום הגיע למעמד 5 פלטינות, ביפן הגיע למעמד 3 פלטינות, באוסטרליה הגיע למעמד פלטינה כפולה ובבלגיה, קנדה, גרמניה, הולנד, פורטוגל, ספרד, שוודיה ושווייץ הגיע למעמד פלטינה. סך הכל מכר האלבום 3 מיליון עותקים באירופה.

## ההצלחה שלאחר המוות
עם מותה של יוסטון ב-2012 מכירות האלבום עלו והוא דורג מחדש במספר מצעדים בעולם. בארצות הברית הוא שבר את מיקום השיא שלו והגיע למקום ה-2 ואף נכנס למקום ה-18 במצעד סוף השנה האמריקאי. בנוסף הוא גם נכנס מחדש למצעדים של מדינות כמו בריטניה, אוסטרליה וקרואטיה. בארגנטינה האלבום דורג לראשונה במדינה, במקום ה-9. ב-2015 האלבום דורג שוב בארצות הברית, במקום ה-133.

בנוסף למהדורה הרגילה של האלבום בארצות הברית יצאה גרסה מוגבלת על גבי תקליט הכוללת גרסאות רמיקס נוספות תחת הכותרת Whitney: The Unreleased Mixes. מהדורה זו הייתה זמינה ברשת החנויות "Circuit City". ביוני 2006 גרסה זו הייתה זמינה בחנויות הדיגיטליות בשם "". בינואר 2011 האלבום הופץ מחדש באירופה, קנדה, אוסטרליה וניו זילנד בשם "The Essential Whitney Houston" עם עטיפה שונה, כחלק מפרויקט מיוחד של סוני מיוזיק. מהדורה זו נכנסה מחדש למצעדים רבים בעולם עם מותה של יוסטון ודורג מחדש מדי שנה ביום השנה למותה שמצעדים אלו. העטיפה לאלבום צולמה על ידי הצלם הידוע דייוויד לה-שאפל.

## רשימת רצועות

## קישורים חיצוניים

## הערות שוליים

קטגוריה:אלבומי אוסף מ-2000
קטגוריה:אלבומי רמיקס מ-2000
קטגוריה:אלבומי ויטני יוסטון
קטגוריה:אלבומי אוסף באנגלית
קטגוריה:אלבומי רמיקס באנגלית
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי וייקליף ז'אן
קטגוריה:אלבומים שהופקו על ידי קלייב דייוויס
קטגוריה:אלבומים שהופקו על ידי רודני ג'רקינס
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת אריסטה רקורדס
ג'ו אברקרומבי

**ג'ו אברקרומבי** (אנגלית: **Joe Abercrombie**; נולד ב-31 בדצמבר 1974) הוא סופר בריטי מסוגת הפנטזיה ופנטזיה אפלה.

## קורות חיים
ג'ו אברקרומבי נולד בלנקסטר שבמחוז לנקשייר בצפון-מערב אנגליה. אחרי סיום בית ספר תיכון בעיר, הוא למד פסיכולוגיה באוניברסיטת מנצ'סטר.
אחרי סיום הלימודים אברקרומבי עבד בטלוויזיה וכעורך וידאו. בזמנו החופשי הוא התחיל לכתוב ב-2002 את הספר הראשון שלו הלהב עצמו (The Blade Itself) וסיים אותו ב-2004. הספר יצא לאור ב-2006 ואחריו יצאו שני ספרים הנוספים של הטרילוגיה - בטרם עלותם לגרדום וטיעונם האחרון של מלכים. טרילוגיה זו הפכה ייחודית בנוף הפנטזיה בעיקר בשל הניסיון המתמשך והעקבי שלה לטשטש את הגבולות בין טוב לרע.

## ספריו
### החוק הראשון
;טרילוגיית *החוק הראשון* (The First Law)
# הלהב עצמו (The Blade Itself), 2006
# בטרם עלותם לגרדום (Before They Are Hanged), 2007
# טיעונם האחרון של מלכים (Last Argument of Kings), 2008

;נובלות נוספות ביקום החוק הראשון
* עדיף להגיש קר (Best Served Cold), 2009
* הגיבורים (The Heroes), 2011
* ארץ אדומה (Red Country), 2012

;טרילוגיית *עידן הטירוף* (The Age of Madness)
# קצת שנאה (A Little Hatred), 2019
# הבעיה עם שלום (The Trouble With Peace), ספטמבר 2020
# חכמת ההמונים (The Wisdom of Crowds), 2021

;סיפורים קצרים
* The Fool Jobs, 2010
* Yesterday, Near A Village Called Barden, 2011
* Freedom!, 2012
* Some Desperado, 2013
* Skipping Town, 2013
* Tough Times All Over, 2014
* Hell, 2016
* Two's Company, 2016
* Wrong Place, Wrong Time, 2016
* Small Kindnesses, 2016
* A Beautiful Bastard, 2016
* Made a Monster, 2016
* Three's a Crowd, 2016

### טרילוגיית ים הרסיסים
# חצי מלך (Half a King), 2014. זכה בפרס לוקוס לרומן הטוב ביותר לבני נוער לשנת 2015.
# חצי עולם (Half the World), 2015
# חצי מלחמה (Half a War), 2015

## קישורים חיצוניים

* 

## הערות שוליים

קטגוריה:סופרי פנטזיה בריטים
קטגוריה:בוגרי אוניברסיטת מנצ'סטר
קטגוריה:סופרים ויוצרים זוכי פרס לוקוס
קטגוריה:בריטים שנולדו ב-1974
רון לי

**רונלד הנרי "רון" לי** (באנגלית: **Ronald Henry "Ron" Lee**; נולד ב-2 בנובמבר 1952) הוא כדורסלן עבר אמריקאי, אשר שיחק באופן פעיל בין השנים 1976–1986.  בעונת  זכה בתואר "מלך החטיפות של ה-NBA", ולאורך 6 עונותיו בליגת ה-NBA ממוצעיו למשחק היו: 7.3 נקודות, 3.8 אסיסטים, 2.7 ריבאונדים ו-1.9 חטיפות.

## קריירת מכללות
לי נולד בבוסטון שבמסצ'וסטס, וגדל בלקסינגטון הסמוכה. בין השנים 1972–1976 שיחק באוניברסיטת אורגון, ושיחק בקבוצת הכדורסל שלה ("אורגון דאקס"), לצדם של גרג באלרד וסטו ג'קסון. בכל 4 עונותיו בליגת המכללות הוביל את קבוצתו הן בנקודות והן באסיסטים, עם ממוצעים כוללים של 18.6 נקודות ו-4.8 אסיסטים למשחק. בסיום עונת 1974/1975 נבחר לחמישייה השנייה של העונה בליגת המכללות (Second-team All-American), ובסיום עונת 1975/1976 זכה בתואר שחקן העונה של מחוז Pac-8.

## קריירת משחק
בדראפט ה-NBA 1976 נבחר לי בבחירה העשירית, על ידי פיניקס סאנס. בעונתו הראשונה בפיניקס קלע 10.2 נקודות בממוצע למשחק, ובסיומה נבחר לחמישיית הרוקיז של העונה. בעונה הבאה קלע 12.2 נקודות למשחק, והוביל את כל שחקני הליגה עם ממוצע של 2.7 חטיפות – מה שהקנה לו את התואר הבלתי-רשמי "מלך החטיפות של ה-NBA".

בינואר 1979, לאחר כשתיים וחצי עונות בפיניקס, הועבר לצד הפורוורד מרטי ביירנס ושתי בחירות דראפט עתידיות לניו אורלינס ג'אז, בתמורה לטראק רובינסון. עד לסיום עונת  קלע 6.7 נקודות בממוצע למשחק, תחת המאמן אלג'ין ביילור.

לקראת עונת  הועבר בטרייד לאטלנטה הוקס בתמורה לשתי בחירות דראפט עתידיות. לאחר 30 משחקים עם ההוקס הועבר בטרייד נוסף לדטרויט פיסטונס, במדיה שיחק עד לסיום עונת . לאורך תקופתו עם הפיסטונס קלע 4.4 נקודות בממוצע למשחק בלבד.

בשנת 1983 שיחק לתקופה קצרה בקבוצת סקאבוליני פזארו האיטלקית, ובעונת 1985/1986 שיחק עבור "אלוויק סטוקהולם" השוודית, בטרם פרש ממשחק. בשנים הבאות המשיך להתגורר בשוודיה עם משפחתו.

## קישורים חיצוניים

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:בוסטון: כדורסלנים
קטגוריה:כדורסלני אוניברסיטת אורגון
קטגוריה:בחירות דראפט של פיניקס סאנס
קטגוריה:כדורסלני פיניקס סאנס
קטגוריה:כדורסלני ניו אורלינס ג'אז
קטגוריה:כדורסלני אטלנטה הוקס
קטגוריה:כדורסלני דטרויט פיסטונס
קטגוריה:כדורסלני סקאבוליני פזארו
קטגוריה:אמריקאים שנולדו ב-1952
Leftovers

**Leftovers** (בעברית: **שאריות**) הוא סינגל שהוקלט על ידי הזמר-יוצר הישראלי דניס לויד. השיר יצא לאור ב-15 בינואר 2017 בהפקה עצמאית.

## רקע וכתיבה
השיר נכתב, הולחן והופק על ידי דניס לויד. השיר הוא בלדה בסגנון הרית'ם אנד בלוז. לויד סיפר למגזין הבילבורד כי השיר הוא "השיר הכי חזק שלו".

נכון ליוני 2020, הצליח השיר לצבור ברשת הזרמת המדיה ספוטיפיי למעלה מ-41 מיליון השמעות, מה שהופך אותו לאחד מהשירים הישראלים המושמעים ביותר בספוטיפיי, לצד עשרות שירים נוספים של לויד.

## וידאו קליפ
ב-12 בינואר 2017, כמה ימים לפני צאת הסינגל, העלה לויד לערוץ היוטיוב שלו את הווידאו קליפ הרשמי של השיר. נכון ליוני 2020, מונה הצפיות של הקליפ עומד על כ-13 מיליון. ב-1 ביוני עלה לערוץ היוטיוב "Colors" ווידאו קליפ נוסף לשיר, בו מבצע לויד את השיר בלייב. נכון ליוני 2020, מונה הצפיות של קליפ זה עומד על כ-41 מיליון, מה שהופך אותו לאחד מהקליפים הנצפים ביותר שנוצרו בידי אמן ישראלי.

## היסטוריית יציאות לאור

## הערות שוליים

קטגוריה:שירי דניס לויד
קטגוריה:שירים באנגלית
קטגוריה:בלדות R&B עכשוויות
טדי פארק

**פארק הונג-ג'ון** (באנגלית: **Park Hong-jun**; נולד ב-14 בספטמבר 1978) הוא ראפר, כותב שירים ומפיק תקליטים אמריקאי-קוריאני. פארק הוא יליד סיאול שבקוריאה הדרומית. כמו כן, הוא עבר לארצות הברית עם משפחתו בילדותו. כשהיה בן 17, פארק וחברו דני, טסו לקוריאה הדרומית במהלך חופשת הקיץ לאודישן שקיימה חברת התקליטים YG אנטרטיינמנט. שניהם הוחתמו שם מיד ולאחר שסיימו את התיכון בארצות הברית, עברו לקוריאה הדרומית כדי להמשיך לתחזק את קריירת המוזיקה שלהם.

בשנת 1998, פארק היה חלק מלהקת ההיפ-הופ 1TYM, בה היו חברים דני, ג'ינוואן ובקיונג. יחד, הקליטה הלהקה חמישה אלבומי אולפן, תוך שפארק היה המפיק העיקרי שלהם. כיום, 1TYM מוכרת כאחת מהלהקות המשפיעות ביותר בתולדות המוזיקה הקוריאנית. לאחר שהלהקה התפרקה בשנת 2006, הפך פארק למפיק מוזיקלי שפועל בחברת התקליטים YG אנטרטיינמנט. הוא כתב והפיק את רוב הדיסקוגרפיה של 2NE1 וידוע בעיקר בזכות שיתופי הפעולה שלו עם להקת בנות הקיי-פופ הדרום קוריאנית בלאקפינק ועם להקת בני הקיי-פופ הדרום קוריאנית ביג באנג.

## חיים וקריירה
במחצית הראשונה של 2013, הפיק פארק את סינגל הבכורה "Rose" של לי היי, את סינגל הבכורה של סולן להקת 2NE1, "The Baddest Female", ואת סינגל הבכורה של קנג סונג-יון, "Wild & Young". הוא החל לעבוד עם להקת הבנות בלאקפינק בשנת 2016 והפיק את אלבומי הסינגל שלה Square One ו-Square Two. הסינגלים שיצאו מתוכם "Boombayah" ו-"Whistle" הפכו ללהיטים בינלאומיים. באותה השנה הקים את דה בלאק לייבל; חברת בת של YG אנטרטיינמנט.

בשנת 2017 הוא כתב והפיק את "As If It's Your Last" ואת Blackpink, עבור בלאקפינק ובשנת 2018 הוא כתב והפיק את מיני-אלבום השני שלה, Square Up. בנוסף לכך, הפיק את שיר הנושא של תוכנית הריאלטי "מיקס ניין".

בשנת 2019 כתב והפיק את המיני-אלבום השלישי של בלאקפינק, Kill This Love. בין היתר, היה אחראי להפקת וכתיבת השיר "Kill This Love", שבפחות מ-24 שעות, צבר למעלה מ-56.7 מיליון צפיות, מה שהופך אותו לקליפ הראשון בהיסטוריה של עולם המוזיקה שהצליח לעשות זאת.

## חיים אישיים
בשנת 2014 רכש פארק בניין בהונגדה, סיאול, בשווי של 9 מיליון דולר. הוא גם פתח בית קפה משלו בשם "Twosome Studio".

## לקט מהשירים שכתב, הלחין או הפיק

## פרסים ומועמדויות

## קישורים חיצוניים

## הערות שוליים

קטגוריה:זמרים אמריקאים
קטגוריה:מפיקים מוזיקליים אמריקאים
קטגוריה:פזמונאים אמריקאים
קטגוריה:ראפרים אמריקאים
קטגוריה:מפיקי היפ הופ אמריקאים
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמריקאים שנולדו ב-1978
שרון טובול

**שרון טובול** (נולדה ב-10 בספטמבר 1979) היא כדורגלנית עבר ישראלית, אשר שיחקה בליגת הנשים הבכירה מאז הקמתה ב-1998 ועד שנת 2008 וכן בנבחרת ישראל.

## קריירה כשחקנית כדורגל
טובול החלה לשחק ולהתאמן בבית ספר "רודמן" בקרית ים במסגרת טורנירים בית ספריים ואף השתתפה באליפות העולם לבתי ספר.
עוד לפני הקמתה של הליגה בארץ שיחקה טובול במחוז צפון בליגת המחוזות.

עם פתיחתה של הליגה הצטרפה טובול למכבי חיפה וזכתה עם הקבוצה ב-2 גביעים ואליפות אחת.

בעונת 2001/2002 עברה למכבי תל אביב אך לאחר עונה זו שבה למכבי חיפה ושיחקה בה עד להתפרקות הקבוצה ב-2003.

טובול הצטרפה למכבי צור שלום ושיחקה בה בעונת 2004/2005. בעונה שלאחר מכן שיחקה בבנות קיסריה טבעון.

בעונת 2006/2007 חזרה ושיחקה במכבי צור שלום עד פרישתה ב-2008.

בשנת 2016 חזרה לשחק בהפועל קריית ים במסגרת הליגה הארצית ופרשה בשנת 2018.

טובול השתייכה לסגל נבחרת ישראל מאז הקמתה בשנת 1997 ורשמה 4 הופעות במדים הלאומיים.

## תארים
#### [[מכבי חיפה (כדורגל נשים)|מכבי חיפה]]
* אליפות המדינה: 1998/1999
* גביע המדינה: 1998/1999, 1999/2000

## קישורים חיצוניים
* פרופיל באתר ההתאחדות לכדורגל בישראל

קטגוריה:כדורגלניות ישראליות
קטגוריה:כדורגלנים ישראלים
קטגוריה:מגנות כדורגל ישראליות
קטגוריה:מגני כדורגל ישראלים
קטגוריה:בלמות כדורגל ישראליות
קטגוריה:בלמי כדורגל ישראלים
קטגוריה:קריית ים: כדורגלניות
קטגוריה:כדורגלניות מכבי חיפה
קטגוריה:כדורגלניות בנות קיסריה טבעון
קטגוריה:כדורגלניות מכבי צור שלום
קטגוריה:בוגרות תיכון רודמן, קריית ים
קטגוריה:בוגרי תיכון רודמן, קריית ים
קטגוריה:ישראליות שנולדו ב-1979
קטגוריה:ישראלים שנולדו ב-1979
X (שיר של האחים ג'ונאס)

"**X**" הוא סינגל שהוקלט על ידי להקת הבנים האמריקאית האחים ג'ונאס, ביחד עם הזמרת-יוצרת הקולומביאנית קרול ג'י, מתוך המיני-אלבום, XV. השיר יצא לאור ב-15 במאי 2020, על ידי חברת התקליטים ריפבליק רקורדס, כסינגל הראשון מתוך המיני-אלבום.

השיר הגיע למקום השביעי במצעד השירים של ניו זילנד.

## רקע וכתיבה
השיר נכתב על ידי אלי טמפוסי, קרולינה גירלדו, ניק ג'ונאס, ראיין טדר, קרול ג'י ושלבאק והופק על ידי שלבאק גם כן. תחילה, יצא השיר ב-15 במאי 2020 והיה זמין בסטרימינג ולהורדה דיגיטלית. בהמשך, נשלח לרדיו להיטים עכשוויים שבארצות הברית ואיטליה ויצא שם כסינגל רשמי.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.

## וידאו קליפ
הווידאו קליפ הרשמי של השיר פורסם ב-19 במאי 2020, בשידור חי. לאורכו של הקליפ, ניתן לראות את שלושת האחים ג'ונאס, כשהם רוקדים לצלילי השיר ושרים אותו. בהמשך, ניתן לראות את קרול ג'י, שמגיעה ושרה את החלק שלה בשיר. קליפ המילים הרשמי של השיר זכה להצלחה וצבר למעלה מ-10 מיליון צפיות.

נכון לספטמבר 2021, מונה הצפיות של הקליפ עומד על למעלה מ-35 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2020
קטגוריה:סינגלים מ-2020
קטגוריה:שירי האחים ג'ונאס
קטגוריה:שירי קרול ג'י
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי ניק ג'ונאס
קטגוריה:שירים שנכתבו על ידי קרול ג'י
קטגוריה:שירים שנכתבו על ידי ראיין טדר
קטגוריה:שירים שנכתבו על ידי שלבאק
קטגוריה:שירים שהופקו על ידי שלבאק
קטגוריה:סינגלים בהוצאת ריפבליק רקורדס
Super Sunset

**Super Sunset** הוא המיני-אלבום השישי של הזמרת-יוצרת הקנדית עלי X. האלבום יצא לאור ב-29 באוקטובר 2018 על ידי חברת התקליטים טווין מיוזיק. מתוך האלבום יצאו שישה סינגלים.

## סינגלים
שישה מתוך שמונה שירים שהופיעו במיני-אלבום יצאו כסינגלים; עלי X הסבירה כי היא "חשה קשר הדוק מאוד לכל שיר" ורצתה ש"יהיו להם רגעים משלהם."

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים מ-2018
קטגוריה:אלבומי עלי X
קטגוריה:מיני-אלבומים באנגלית
קטגוריה:אלבומי אלקטרופופ
אלה אייר

**אלה מקמהן** (באנגלית: **Ella McMahon**; נולדה ב-1 באפריל 1994), המוכרת בשם הבמה **אלה אייר** (**Ella Eyre**), היא זמרת-יוצרת בריטית.

## ביוגרפיה
היא נולדה בלונדון, אנגליה שבממלכה המאוחדת, לאב אפרו-ג'מייקני ולאם מלטזית. אייר התאמנה כשחיינית תחרותית לפני שהחלה לשיר במקצועיות.

אייר למדה בבית הספר מילפילד בסומרסט ובבית הספר BRIT לאמנויות הבמה והטכנולוגיה, שם למדה תיאטרון מוזיקלי. התגלתה על ידי הנהלתה באמצעות מאמן ווקאלי בשנת 2011, מקמהון התלהב מכתיבת שיריה. היא חתמה בחברת התקליטים Warner/Chappell Music, ביולי 2012 לאחר מכן היא הוחתמה בחברת התקליטים וירג'ין EMI.

## קריירה מוזיקלית
### 2012–2016: פריצה ואלבום בכורה Feline

ב-2014, הייתה אחת מהכותבים של השיר "Changing" של סיגמא ופאלומה פיית'.

### 2017–הווה: אלבום האולפן השני

ב-9 ביוני 2017, הוציאה יחד עם ה-DJ הבריטי סיגלה את הסינגל "Came Here for Love".

ב-11 באוגוסט 2017, היא הוציאה, בשיתוף פעולה עם המפיק המוזיקלי האמריקאי, טיי דולה סיין, את הסינגל "Ego".

ב-16 במרץ 2018, הוציאה, בשיתוף פעולה עם בנקס & רנקס ויאנג ביין , את הסינגל "Answerphone".

ב-7 בספטמבר 2018, היא הוציאה בשיתוף פעולה עם סיגלה, מייגן טריינור ופרנץ' מונטנה, את הסינגל "Just Got Paid".

## דיסקוגרפיה
### אלבומי אולפן
* 2015: *[[Feline]]*
* 2025: *[[Everything, In Time]]*

### מיני-אלבומים
* 2013: *Deeper*
* 2015: *Ella Eyre*
* 2020: *Quarter Life Crisis*

## הופעות
### סיבובי הופעות
* 2014–2015: *Feline Tour*
* 2020: *2020 UK Tour*

## קישורים חיצוניים

* 

## הערות שוליים

קטגוריה:אמנים הידועים בשם במה
קטגוריה:זמרות פופ בריטיות
קטגוריה:זמרות-יוצרות בריטיות
קטגוריה:אמני איילנד רקורדס
קטגוריה:אמני וירג'ין רקורדס
קטגוריה:בריטיות שנולדו ב-1994
קטגוריה:בריטים שנולדו ב-1994
קטגוריה:מוזיקאי מוזיקת דאנס אלקטרונית
Welcome Home Heroes with Whitney Houston

**Welcome Home Heroes with Whitney Houston** (בעברית: **ברוכה השבה: גיבורים עם ויטני יוסטון**) הוא אלבום הווידאו הראשון של הזמרת ויטני יוסטון אשר יצא ב-14 במאי 1991, על ידי חברת התקליטים אריסטה רקורדס.

## רקע
האלבום הכיל הופעה מיוחדת של יוסטון מטעם ספיישל מיוחד של רשת HBO בשם עליו קרוי האלבום אשר שודרה ב-31 במרץ באותה השנה. הופעה זו נעשתה כמחווה עבור 3,500 הלוחמים והלוחמות שחזרו ממלחמת המפרץ הביתה בערב חג הפסחא.

האלבום יצא בפורמט VHS ולייזרדיסק לראשונה וכמה שנים לאחר מכן יצא גם בפורמט DVD. בשנת 2008 ה-DVD הופץ מחדש בשם A Song for You: Live.

## קישורים חיצוניים

## הערות שוליים

קטגוריה:אלבומי וידאו מ-1991
קטגוריה:אלבומי ויטני יוסטון
קטגוריה:אלבומי וידאו באנגלית
קטגוריה:אלבומי חברת אריסטה רקורדס
אמיל וולף

**אמיל וולף** (בגרמנית: **Emil Wolff**; 1802, ברלין – 1879, רומא) היה פסל וצייר גרמני.

## ביוגרפיה

וולף למד באקדמיה הפרוסית לאמנות בברלין אצל דודו יוהאן גוטפריד שדו, בגיל עשרים  זכה במלגה ללמוד ברומא אצל ברטל תורוואלסן.

בשנת 1854 פרידריך וילהלם הרביעי, מלך פרוסיה רכש מוולף פסל נימפה עבור הגן של ארמון סנסוסי בשל הידרדרות במצב הפסל הוא הוסר בשנת 1985 ובשנת 2017 הוחלף בהעתק.

בשנת 1865 וולף הציג בתערוכה הבין לאומית של דבלין.

## גלריה

Emil Wolff-Amazons-Hermitage.jpg|פנתסיליאה לאחר שהרגה בשגגה את אחותה היפוליטה  במהלך צייד בארמיטאז'
Schlossbrücke Krieger 1.1 Emil Wolff 1847.jpg|ניקה מלמדת ילד היסטוריה של גבורה וגיבורים בגשר שלוסבריקה
Emil Wolff-Statue-Hermitage.jpg|אכילס בארמיטאז'
Emil Wolff - Hermes.jpg|פסל העתק רומאי עתיק על פי מקור יווני של הרמס בכנסיית פרידריכסוורדר בברלין שהושלם על ידי וולף
Emil Wolff-Eros-Mutter Erde fec.jpg|ארוס בכנסיית פרידריכסוורדר בברלין
Emil Wolff -Diana resting after the hunt-Hermitage.jpg|דיאנה נחה לאחר צייד בארמיטאז'
Emil Wolf-Statue-Hermitage.jpg|תטיס ודולפין  בארמיטאז'
Emil Wolff Jephta und seine Tochter Johanneskirche Erbach Deutschland - 20110824.jpg|יפתח ובתו  בחצר כנסייה בעיירה ארבך בגרמניה 
Saxe-Coburg Wolff Louvre LP2611.jpg|פרוטומה של אלברט, נסיך סקסה-קובורג-גותה במוזיאון הלובר
Potsdam Sanssouci-MarlyGarten-Flora 20220903 171034.jpg|פלורה בגן של ארמון סנסוסי
 

## קישורים חיצוניים

קטגוריה:פסלים גרמנים
קטגוריה:אמנים נאו-קלאסיים
קטגוריה:גרמנים שנולדו ב-1802
קטגוריה:גרמנים שנפטרו ב-1879
Cuts Both Ways

**Cuts Both Ways** (בעברית: **לכאן ולכאן**) הוא אלבום הבכורה של הזמרת גלוריה אסטפן, אשר יצא ב-28 ביולי 1989, וגם האחרון ביחד עם להקתה Miami Sound Machine שעתה לה קולות רקע בחלק מהשירים באלבום זה. אף על פי שהאלבום חתום על שמה של אסטפן גם שמה של Miami Sound Machine מופיע על עטיפת האלבום.

בכמה מדינות דוברות ספרדית שמו של האלבום היה Doblemente Herida.

## היסטוריה
עוד לפניי שאלבום זה יצא אסטפן כבר ביססה את מעמדה כאחת הזמרות הלטיניות המצליחות ביותר בעולם כאשר הייתה הסולנית של להקת Miami Sound Machine. אך בשנת 1988 אסטפן הרגישה צורך לצאת לקריית סולו, אם כי הלהקה המשיכה ללוות אותה באלבום זה ובסיבוב ההופעות הנלווה לו כזמרי הליווי שלה (בעלה אמיליו אסטפן שהיה חלק מההרכב המשיך ללוות אותה גם לאחר מכן).

מבחינה מוזיקלית האלבום מכיל מוזיקה לטינית, דאנס ובלדות. האלבום זכה להצלחה רבה בעולם כאשר מכר 7 מיליון עותקים. בארצות הברית זכה להצלחה גדולה במיוחד כאשר מכר 3 מיליון עותקים ובכך היה זכאי למעמד פלטינה משולשת. בנוסף האלבום הגיע למעמד פלטינה משולשת גם בבריטניה ואוסטרליה.

הסינגל הראשון שיצא מהאלבום היה השיר "Don't Wanna Lose You" אשר היה ללהיט והפך לאחד מהשירים המצליחים בקריירה של אסטפן. בין היתר השיר הגיע למקום הראשון בארצות הברית וזיכה אותה למעמד זהב במדינה. בנוסף הוא הגיע לעשירייה הפותחת בבריטניה, אירלנד והולנד. הסינגל השני מהאלבום היה השיר "Get on Your Feet" אשר יצא כסינגל בארצות הברית, בריטניה ויפן. בארצות הברית זכה להצלחה כאשר הגיע למקום ה-11. גם ביפן זכה להצלחה כאשר הגיע למקום ה-10 אך בבריטניה זכה להצלחה פחותה כאשר הגיע למקום ה-23. "Here We Are" היה לסינגל השלישי מהאלבום וזכה להצלחה בארצות הברית גם הוא כאשר נכנס למקום ה-6. במדינה ולימים גם נהיה לאחד משירי החותמת של אסטפן. הסינגל הרביעי מהאלבום היה השיר "Oye Mi Canto (Hear My Voice)", אשר יצא כסינגל בארצות הברית, אירופה ובריטניה אך זכה להצלחה פחותה מיתר השירים כאשר הגיע למקום ה-48 בלבד בארצות הברית. הסינגל האחרון מהאלבום היה שיר הנושא אך גם הוא לא זכה להצלחה גדולה כאשר הגיע למקום ה-44 בלבד בארצות הברית.

הזמר ג'ון סקאדה עשה קולות רקע לחלק מהשירים באלבום ועד עם אסטפן גם על אלבומה הבא.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-1989
קטגוריה:אלבומי גלוריה אסטפן
קטגוריה:אלבומים באנגלית
קטגוריה:אלבומים בספרדית
קטגוריה:אלבומים שהופקו על ידי אמיליו אסטפן
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון בניו זילנד
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת אפיק רקורדס
Fire Drill

**Fire Drill** (בעברית: **תרגיל אש**) הוא סינגל שהוקלט על ידי הזמרת-יוצרת האמריקאית מלאני מרטינז, כסינגל שלא מתוך אלבום. השיר יצא לאור ב-26 ביוני 2020, על ידי חברות התקליטים אטלנטיק רקורדס והאחים וורנר.

לאור ההצלחה של "Play Date", בעקבות הטיקטוק, הוציאה מרטינז את השיר הזה כבי-סייד של "Fire Drill".

## רקע וכתיבה
השיר נכתב על ידי מלאני מרטינז ומייקל קינן והופק על ידי קינן גם כן, שעבד עם מרטינז על מרבית להיטיה כדוגמת "Copy Cat", "Lunchbox Friends", ו-"Wheels on the Bus". כלפי השיר הופנו שלל ביקורות מטעם אתרי מוזיקה ומגזינים שונים, כמו BroadwayWorld, Idolator, בילבורד, ו-*Correio Braziliense*.

בסמוך לצאתו, עלה השיר לרשת הזרמת המדיה ספוטיפיי, ביחד עם השיר "Play Date".

## וידאו קליפ
האודיו הרשמי של השיר פורסם בערוץ היוטיוב של מלאני מרטינז ב-26 ביוני 2020, ביום צאתו של השיר כסינגל. האודיו של השיר הוא מעין קליפ ויזואלי שנעשה בהשראת נושא השיר ובו ניתן לראות את מרטינז, כשהיא בוערת באש, תוך שהיא עצמה מוצגת כהולוגרמה.

נכון לאוגוסט 2020, מונה הצפיות של הקליפ עומד על למעלה מ-8.6 מיליון צפיות.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2020
קטגוריה:סינגלים מ-2020
קטגוריה:שירי מלאני מרטינז
קטגוריה:שירים באנגלית
קטגוריה:שירים שנכתבו על ידי מלאני מרטינז
קטגוריה:שירים על שרפות
פשוט מאסה

**פשוט מאסה** (ברוסית: **Просто Маса**) הוא ספר ספין-אוף בסדרת "הבילוש החדש" של הסופר הרוסי בוריס אקונין שיצא לאור במאי 2020.

הרומן פורסם תחילה כאודיו ובגרסת המקור מכיל 448 עמודים. הספר מגולל את קורותיו של משרתו היפני של פנדורין, מסאהירו שיבאטה לבד, ללא פנדורין. עוזרו של הבלש יוצא להרפתקה חדשה כשהוא חוזר למולדתו יפן, שהשתנתה מאוד במהלך נדודיו.

הרומן יצא בשלוש גרסאות: דפוס נייר, גרסת אודיו וגרסה אלקטרונית. הרומן המודפס מכיל מדבקות צבע וכמאתיים רישומים בשחור-לבן, בהם ניתן לראות את יפן.

לדברי אקונין, שכתב רומן זה בהנאה מיוחדת, במהלך הפנדמיה, "הגיוני לקלוט שני סוגים של מידע אמנותי: ראשית, על אלה שחיים הרבה יותר גרוע ממך, ושנית, משהו הרפתקני ומרגש כדי להסיח את הדעת."

## עלילה
תקופת מייג'י ביפן. עימות טרגי מתרחש בין שני פושעים מטוקיו: הגנב האצילי טצומאסה שיראקאבה והגנגסטר סאי טדאקי. מונחה על ידי קוד משונה של כבוד הגנבים, טטסומאסה לעולם לא גונב מאנשים טובים ומעניים, אבל העיקר שהוא מעולם לא שולל מאיש את חייו. טדאקי, נהפוך הוא, ידיו מגואלות בדם וכל הכוח של כנופייתו מבוסס על אכזריות והתעלמות מוחלטת מכל החוקים. במשפחת טצומאסה נולד בן, הנערץ על ידי הוריו, תינוק בן שנה בשם מסאהירו: אף שמאסה מחשיב עצמו כנטול שורשים, למעשה, דם אצילי זורם בעורקיו.

שנים לאחר מכן, לאחר מות אדונו, מאסה יוצא להרפתקאות ומחליט לעזוב את אירופה ולחזור ליפן, ממנה הוא נעדר יותר מארבעים שנה. חזרתו לארץ מולדתו נופלת בדיוק ב-1 בספטמבר 1923 - יום רעידת האדמה הגדולה שחיסלה את יוקוהמה ואת רוב טוקיו. ביום דרמטי זה, מאסה מציל תלמידת בית ספר אנגלי מציפורני סרסורים, מתוודע למנהיג היאקוזה המקומית ורוכש קשרים מועילים במשטרה הקיסרית, שיקבעו את גורלו בהמשך.

כמה שנים לאחר מכן, מאסה יהיה במרכז קנוניה מסובכת ביותר סביב הגנרל גריגורי סמיונוב — ממנהיגי התנועה הלבנה — שהצליח לכאורה לייצא את הזהב האגדי של קולצ'ק ליפן.

## דמויות

## קישורים חיצוניים
* פשוט מאסה באתר ACT

קטגוריה:חוקרים פרטיים בדיוניים
קטגוריה:ספרות בלשית
קטגוריה:ספרי בוריס אקונין
קטגוריה:ספרי 2020
הנאשם

**הנאשם** (באנגלית: ** The Wrong Man**) הוא סרט דוקו-דרמה אמריקאי משנת 1956 בבימויו של אלפרד היצ'קוק עם הנרי פונדה וורה מיילס בתפקידים הראשיים.

התסריט מבוסס על הספר "סיפורו של כריסטופר עמנואל בלסטררו" מאת מקסוול אנדרסון  המתאר מקרה אמיתי שקרה לאדם בשם זה שנעצר והובא למשפט על לא עוול בכפו.

בתחילת הסרט מופיע היצ'קוק בפנים מואפלות ומספר כי בניגוד לשאר סרטיו זה לא סרט על פושע או רוצח אלא סרט על אדם אמיתי פשוט ועל העוול שנעשה לו, וכי ביים את הסרט בצורה שביים את שאר סרטיו המותחים.

הבמאי מרטין סקורסזה הושפע מהסרט הזה בעת ביום הסרט נהג מונית.

## תקציר העלילה
כריסטופר עמנואל ("מני") בלסטררו (הנרי פונדה) הוא נגן קונטרבס ב"מועדון החסידה" בניו יורק. הוא נשוי לרוז (ורה מיילס) ולהם שני בנים. רוז חייבת לעבור טיפול שיניים יקר וכדי לממן זאת מגיע בלסטררו לחברה הביטוח בה יש לאשתו פוליסת ביטוח ומבקש הלוואה של 300 דולר על חשבון הפוליסה. שתי פקידות מזהות אותו כשודד שביקר שם מקודם וכאשר מגיע בלסטררו לביתו עוצרים אותו בלשים ומבקשים אותו להתלוות אליהם לחקירה במשטרה. לא מאפשרים לו להודיע למשפחתו.

בתחנת המשטרה הם מטיחים בפניו את ההאשמה כי הוא שודד סדרתי בסביבה. הם מביאים אותו למספר חנויות שעברו שוד כדי שייזהו אותו ולאחר שכתב ידו מושווה לכתב היד של השודד ושתי פקידות חברת הביטוח מזהות אותו במסדר זיהוי הוא נעצר.

רק לאחר שעות רבות נודע לאשתו על מעצרו. הוא משתחרר לאחר שהייה לא נעימה במעצר לאחר שגיסו, ג'ין קונפורטי (נחמיה פרסוף) מפקיד למענו כתב ערבות על סך 7500 דולר.

הוא מנסה ביחד עם רוז למצוא עד כדי לבסס אליבי שלו לתאריך השוד בחברת הביטוח אבל כשהם מגיעים לכתובת, פותחות להם שתי ילדות (טיוזדיי וולד ובוני פרנקלין) ואומרות כי האדם הזה מת.

הם שוכרים את שירותיו של עורך הדין פרנק אוקונור  (אנתוני קווייל) שמסכים לשמש כסניגור למרות שאין לו ניסיון במשפט פלילי.

בינתיים מידרדר מצבה הנפשי של רוז. היא נכנסת לדיכאון עמוק הכולל התפרצויות זעם וניתוק מהמציאות. היא מאשימה את עצמה במה שקרה ובלסטררו נאלץ לאשפזה במוסד לחולי נפש.

המשפט מתנהל לרעתו של בלסטררו. העדים מזהים אותו בוודאות וגם חלק מהמושבעים מראים עוינות נגדו. אוקונר שוקל לבקש את החלפת המושבעים והתחלת המשפט מחדש ואז חל המהפך.

אדם מנסה לשדוד חנות אך הבעלים מתגבר עליו ומעיק משטרה. הוא מתוודה על סדרת מעשי השוד שביצע ושעליהם מואשם בלסטררו. החוקרים מתרשמים מהדמיון בינו לבלסטררו.

בלסטררו משוחרר והולך לפגוש את רוז במוסד אבל היא עדיין מנותקת מהמציאות. לבסוף מופיעה כתובית כי היא התאוששה (עובדה לא נכונה) והם עברו לגור בפלורידה.

## קישורים חיצוניים

* קדימון לסרט הנאשם עם הסבר של היצ'קוק, באתר יוטיוב
* הנאשם, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1956
קטגוריה:סרטים אמריקאיים
קטגוריה:סרטי שחור-לבן אמריקאיים
קטגוריה:סרטי אלפרד היצ'קוק
קטגוריה:סרטים באנגלית
קטגוריה:סרטי האחים וורנר
קטגוריה:סרטי בית משפט אמריקאיים
קטגוריה:סרטי פשע אמריקאיים
קטגוריה:סרטים אמריקאיים המבוססים על סיפור אמיתי
קטגוריה:סרטים אפלים
CollXtion II

**CollXtion II** הוא אלבום האולפן השלישי של הזמרת-יוצרת הקנדית עלי X. האלבום יצא לאור ב-9 ביוני 2017 על ידי חברת התקליטים טווין מיוזיק. מתוך האלבום יצאו חמישה סינגלים.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי עלי X
קטגוריה:אלבומים באנגלית
אל-אעראף

**אל-אעראף** (בערבית: **الأعراف**) הוא מושג בתאולוגיה האסלאמית שמתאר מעין מקום אשר נמצא לכאורה בין גן העדן והגיהנום, ועל פי המסורת האסלאמית המקום ההוא מאוכלס על ידי אלו אשר מאזן החטאים והמעשים הטובים שלהם היה שווה.

המשמעות המילולית של המושג היא "גבעות". המקום מתואר כגבעה הנמצאת כחוצץ בין גן העדן והגיהנום, בעוד אחרים מתארים זאת כחומה גבוה.

## אנשי אל-אעראף
לפי חלק מפרשני הקוראן, האנשים העומדים על הגבעה הזאת עדים לזוועות המתרחשות בגיהנום, ובו זמנית הם חוזים ביופיו של גן העדן. חכמי האסלאם גורסים כי האנשים העומדים על גבעת אל-אעראף כמהים להיכנס לגן העדן, אך מנועים מכך למשך זמן מה, עד שהם יהיו טהורים לחלוטין, ואז יוכנסו לגן העדן.

## בקוראן
בקוראן ישנה סורה הנושאת את השם אל-אעראף, והיא הסורה השביעית. כך מתארת סורת אל-אעראף את הגבעות הללו: "בין שניהם קיימת גבעה אדירה, ועל הגבעה ניצבים אנשים המכירים את כולם לפי סימניהם. והם יקראו אל המיועדים לגן העדן, 'שלום עליכם' והם עדיין לא נכנסו אליו, אומנם הם מקווים".

## קישורים חיצוניים

## הערות שוליים

קטגוריה:מושגים באסלאם
קטגוריה:אסכטולוגיה אסלאמית
מרטין אדוארדס

**קנת מרטין אדוארדס** (באנגלית: **Kenneth Martin Edwards**; נולד ב-7 ביולי 1955) הוא סופר ומבקר ספרות בריטי, שמתמחה בספרות בלשית.

## ביוגרפיה
מרטין אדוארדס נולד בעיירה בצ'שייר וסיים תואר ראשון במשפטים באוניברסיטת אוקספורד ב-1977. הוא עוסק בעריכת דין ובשנת 1984 התמנה לשותף בחברה דה עובד ובשנת 2011 התמנה לרא שמחלקת דיני העבודה במשרד.

בספרה ראשון של מרטין אדוארדס פורסם בשנת 1991 ובמרכזו היה עורך דין מליברפול בשם הרי דבלין. הספר זכה להצלחה ועם הזמן הפך לסדרת ספרים. מספר ספרים בסדרה זו זכו בפרסים בתחום ספרות בלשית.

בסך הכל אדוארדס כתב כ-60 סיפורים קצרים. מרטין אדוארדס כתב מספר ספרים בהם תיאר מקרי פשע שהתרחשו לרבות ספר על הרולד שיפמן.

בנוסף לכתיבה, אדוארדס עוסק בביקורת ספרים. הוא חיבר ספר The Golden Age of Murder העוסק בספרי בלשות שפורסמו בין מלחמות העולם. הוא כתב הקדמות למספר ספרים לרסבות ספרים של ג'ואל טאונסלי רוג'רס, סטייסי בישוף, סדרת ספרי בלשות של הרפר קולינס וסדרת ספרי בלשות של הספרייה הבריטית. בשנת 2017 הוא זכה בפרס Poirot Award.

## קישורים חיצוניים
* 

קטגוריה:סופרים בריטים
קטגוריה:בוגרי אוניברסיטת אוקספורד
קטגוריה:זוכי פרס אדגר
קטגוריה:עורכי דין בריטים
קטגוריה:מבקרי ספרות בריטים
קטגוריה:בריטים שנולדו ב-1955
לואיג'י ביינאה

**לואיג'י ביינאה** (באיטלקית: **Luigi Bienaimé**; 1795, קרארה – 1878) היה פסל איטלקי, שפיסל בסגנון הניאו קלאסי.

## ביוגרפיה
משפחתו של ביינאה ממוצא בלגי, הוא קיבל מלגה מקרארה ללמוד ברומא בסטודיו של ברטל תורוואלסן שם הוא עבד לצד אמיל וולף, פייטרו טנראני ופייטרו גאלי.

עבודות שלו הוזמנו על ידי משפחת המלוכה הרוסית.

מונה לפרופסור לפיסול באקדמיה של סן לוקא.

## גלריה

Luigi-Bienaimé-Reclining Bacchante-Hermitage.jpg| רקדנית בכחנליה נחה בארמיטאז'
Luigi Bienaimé-statue-1-Hermitage.jpg|טלמאכוס בארמיטאז'
Luigi Bienaimé-Shepherdess-Hermitage-2.jpg|רועת צאן בארמיטאז'
Cupid Feeding Doves-Hermitage.jpg|ארוס מאכיל יונים
Bienaime zefiro 1.jpg|זפירוס בפאלאצו פיטי
Luigi Bienaimé-Diana-Hermitage.jpg|דיאנה בארמיטאז'
Luigi bienaimé, mercurio, 1944.jpg|מרקוריוס בגלריה הלאומית לאמנות מודרנית (רומא)
 

## קישורים חיצוניים

קטגוריה:אמנים נאו-קלאסיים
קטגוריה:פסלים איטלקים במאה ה-18
קטגוריה:פסלים איטלקים במאה ה-19
קטגוריה:איטלקים שנולדו ב-1795
קטגוריה:איטלקים שנפטרו ב-1878
פרסים ומועמדויות של בלאקפינק

זוהי רשימת הפרסים והמועמדויות שקיבלה להקת בנות הקיי-פופ הדרום קוריאנית בלאקפינק, שהתחילה את הקריירה באוגוסט 2016.

## פרסים ומועמדויות

## פרסים אחרים
[טקסט=Blackpink stand on a stage in a row against a blue background|ממוזער| בלאקפינק מבצעת את "[Kill This Love (שיר)|Kill This Love" באמסטרדם ב-18 במאי 2019. השיר קבע שלושה שיאי גינס.]]

### רשימת כרכים

### שיאי עולם

## ראו גם
* בלאקפינק
* וידאוגרפיה של בלאקפינק
* דיסקוגרפיה של בלאקפינק

## הערות שוליים

בלאקפינק
קטגוריה:בלאקפינק
קומונות ויילד

**קומונות ווילד** (באנגלית: **Wild Communes**) היו מספר קבוצות שיתופיות, בעלות אידאולוגיה פמיניסטית, של נשים בבריטניה בשנות ה-70 וה-80.

מקימות הקומונות היו נשים בעלות תפיסת עולם פמיניסטית, שביקשו לכונן לעצמן אורח חיים חדש, חף מסקסיזם באמצעות יצירת אלטרנטיבה לאורח החיים בתא המשפחתי שנתפס כצורת חיים מגבילה עבור נשים. הקומונות היו קבוצות לא גדולות של 5–10 מבוגרים, שבמרכזן הנשים המייסדות. גברים הורשו לחיות בקומונה, אולם רק בתנאי ש"ישככו את תחושת האשמה הגברית שלהם באמצעות עבודות הבית". לכל מבוגר בקומונה היה חדר שינה משלו, אך חדרי המגורים והמטבח היו משותפים, וגם הילדים גרו בחדרים משותפים.

נשות הקומונה החליטו שלא להוריש לילדיהן לא את שם המשפחה של אבותיהם, ולא את שמות משפחתן עצמן - ושם המשפחה של כלל הילדים שנולדו בקומונה נרשם כ'ווילד' (Wild - פרא) וגידולם היה במשותף - כשלא בהכרח קיימו קשר ראשוני עם הוריהם הביולוגיים.

הקומונה הראשונה הוקמה ב-1971 בבית בן שלוש קומות באיילינגטון שבצפון לונדון ועד מהרה וקמו קבוצות נוספות באוקספורד, לידס ובערים נוספות בבריטניה. ב-1974 היו כבר כעשר קומונות ששמרו ביניהן על קשרים רופפים.

הקומונות היו לא אחת יעד למתקפות והתנכלות מצד השכנים על רקע שמרני. התנועה הלכה והתפוררה עד סוף שנות ה-80, אולם ילדים רבים שנולדו בה הוסיפו גם בבגרותם לשאת את השם 'וויילד' כשם משפחתם. ב-2010 נעשה סרט דוקומנטרי על ילדי הקומונה בבגרותם בבימויו של אדם הופקינס. אף אחד מהם לא בחר להמשיך ולחיות בקומונה כבוגר, אולם רובם ציינו כי הם זוכרים לטובה את ילדותם בקומונה.

## קישורים חיצוניים
*  (המקור באתר הגרדיאן באנגלית)
* Wild Things סרט דוקומנטרי של אדם הופקינס (Adam Hopkins) על הילדים שנולדו וגדלו בקומונה (באנגלית). חלק 1,חלק 2.

קטגוריה:קומונות
קטגוריה:פמיניזם בממלכה המאוחדת
קטגוריה:פמיניזם: היסטוריה
קטגוריה:ארגונים פמיניסטיים
קטגוריה:נשים בממלכה המאוחדת
Really

"**Really**" (בעברית: "**באמת**") הוא שיר שהוקלט על ידי להקת בנות הקיי-פופ הדרום קוריאנית בלאקפינק, מתוך המיני-אלבום השני שלה, *[[Square Up]]*. השיר יצא לאור ב-15 ביוני 2018, על ידי חברת התקליטים YG אנטרטיינמנט, ביחד עם שאר שירי המיני-אלבום.

השיר הגיע למקום ה-11 במצעד שירי העולם הדיגיטליים.

## רקע וכתיבה
השיר נכתב על ידי טדי פארק ודני צ'אנג והופק על ידי צ'ויס37 שהפיקו עבור בלאקפינק את להיטיה הגדולים ביותר, כדוגמת "As If It's Your Last" שיצא בשנת 2017. השיר מכיל בתוכו את סוגת הקיי-פופ. בנוסף לכך, נכלל השיר באלבום הבכורה של בלאקפינק, Blackpink in Your Area.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.

## הצלחה
למרות שלא יצא כסינגל, זכה השיר להצלחה רבה ברחבי העולם. במצעד 100 השירים החמים של קוריאה הדרומית הגיע למקום השמיני. במצעד ה-Gaon של המדינה זכה להצלחה פחותה כאשר הגיע למקום ה-18. במצעד שירי העולם הדיגיטליים הגיע למקום ה-11.

האודיו של השיר הועלה ליוטיוב ב-15 ביוני 2018, תוך שהצליח לצבור למעלה מ-54 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי בלאקפינק
קטגוריה:שירים באנגלית
קטגוריה:שירים בקוריאנית
קטגוריה:שירים שנכתבו על ידי טדי פארק